LidanRubinov/Halacha-QA huggingface dataset:
שאלה: שלוש דפנות: יש לי סוכה שתי דפנות כל אחת מטר וחצי והדופן השלישית היא דלת וכשאני פותח את הדלת נשאר מהדופן השלישית 10 ס"מ, האם זה כשר?
תשובה: אין כאן דופן שלישית. אילו היה הטפח במרחק 3 טפחים הייתה כאן דופן כשרה.
שאלה: הרחבת משפחה: ברוך ד זכינו לשלושה ילדים בן בגיל 6 בת בגיל 4 ובת נוספת בגיל 1.5. ברצוננו בעז"ה להרחיב את משפחתנו, אך כעת אישתי מרגישה שאין היא מוכנה עדיין, אני מבין אותה ורואה את כל אשר היא עושה למען הילדים והבית, אישתי עובדת גם מחוץ לבית. עד לפני כשנה קיבלנו תשובה שניתן להמתין ולעשות חושבין אחרי תקופה. נשמח לקבל את הדרכת הרב
תשובה: כמובן שבשאלה כזאת לא ניתן לענות דרך האי מייל כי צריך להכיר את הבעל והאשה והצרכים של כל אחד. באופן כללי ודאי שיש מקום להרחיב את המשפחה אבל לא ניתן לעשות כן על חשבון השני והכל יהיה בנחת רוח ועל ידי קשר חזק בין שני בני הזוג.
שאלה: שילוב תמונות של משפחה על מצבה : הנני טס ביום א לצרפת על מנת להסדיר את נושא המצבה של סבתי, אשר נפטרה לא מזמן ממחלת הסרטן. היות ואני טס כבר ביום א השאלה מאד בהולה עבורי. ברצוני לברר האם חל איסור על שילוב תמונות פספורט של בני משפחה שנספו בשואה על חלק מהמצבה של סבתי, אשר ביקשה שעל מצבתה תהיה הנצחה לזכר משפחתה שנספתה בשואה? בנוסף, ארצה לברר האם חל איסור על מצבה, אשר משולב בה סיטוט או פיסול של יונה עם עלי של זית (מפני שסבתי הייתה אומנית ואהבה לצייר זאת)?
תשובה: מנהג ישראל לא לקבוע תמונות במצבות. דמות יונה אינה פסולה אולם מנהג הישראל להמנע מכל אלו ולהסתפק במצבות פשוטות. את הכסף עדיף לתשקיע למען החיים, לעניים, יתומים, או ללימוד תורה לזכר הנפטרת ומשפחתה.
שאלה: עוגה חלבית ממי שאינו שומר מצוות: הוגשה לי עוגה חלבית ע"י חברה שלי שאינה שומרת מצוות. עוגה שנעשתה בכלים "קרים" (עוגת בסקיווטים) לא בוצע בישול. שאלתי את חברתי וכל הכלים שהשתמשה לעוגה הם כלים שלא נעשה שימוש לבשר, קערת בלנד וכו', האם מותר לי לאכול מעוגה זו?
תשובה: אם נעשה שימוש בכלים קרים, וחומרי הגלם כשרים, לא נראה לי שצריך להחמיר.
שאלה: דופן לבוד- גוד לרמב"ם: ראיתי בהלכות של הרב, שלפי הרמב"ם אין לעשות דופן על ידי "תרי הילכתא". א. האם זה מעכב לשיטתו גם בדיעבד? ב. האם גדר שהמרחק בין כל שני עמודים הוא בערך טפח, נחשב קיר שמוכשר על ידי לבוד? (או בניסוח אחר: האם בלי הלכה למשה מסיני, גדר צפופה כשירה?) חג שמח לרב ולכל עם ישראל!!
תשובה: א. להרמב"ם אין להשתמש בשתי הלכות למשה מסיני באותה דופן. אבל איני זוכר אם זה גם בדיעבד. ב. כן.
שאלה: "שורש" ביום כיפור: שמעתי בשם הרב, 40 דק לפני יו"כ, שאסור לנעול סנדלי שורש וקרוקס. כמה שאלות: א. האם היה עדיף שאלך ביו"כ יחף? (ע"פ הב"ח שאומר שמותר להתפלל יחפים). ב. מה הרב אומר באופן כללי על להתפלל יחפים? ג. האם בשעת דחק שכזו, במידה ובתשובה ל- א חיובית, מותר לסמוך על רב אחר (אני משתדל לפסוק לפי הרב). 1. בסוף הלכתי עם שורש. 2. התלבטתי אם ראוי לנקץ לרב באותה שעה ובסוף החלטתי שלא.
תשובה: כן, ועדיף בגרביים. היום רב צריך לנמק את הפסק שלו ויהודי אשכנז נמשכים אחרי הב"ח שהכריע שכל נעל המגינה על הרגל אסור לנעול.
שאלה: האיסור לאשה לבנות סוכה: השו"ע פוסק בסימן תרל ה שבסוכת גנב"ך כשרה. לעומת זה כותב הילקו"י בהלכות סוכה שאסור לאשה לבנות סוכה ואם היא בנתה סוכה זו אסורה בהנאה. בהערות הוא מפנה לפסיקה של הרב עובדיה ביבי"א שמסביר את יסוד האיסור בכך שנשים פטורות מסוכה ולכן אינן יכולות גם לבנותה. האם כך להורות לאישה ספרדיה? מה תעשה גרושה או אלמנה שצריכה לבנות סוכה ואין לה מי שיעשה זאת?
תשובה: אם אישה בונה סוכה לעצמה גם לדבריך היא כשרה. אולם יפה הוכחת מסוכת גנב"ך שאשה שבנתה סוכה הסוכה כשרה גם לגברים.
שאלה: דיני ממון הקדש: האם מותר, מצד דין גזילה, להשתמש בחשמל או כל דבר אחר השיך לישיבה נגד רצון הישיבה, והאם יש הבדל במקרה שכל חודש אני משלם ת חודשי קבוע ואת רוב הארוחות אני בד"כ לא אוכל בישיבה?
תשובה: כל דבר שהוא נגד הישיבה, שהיא בעל הבית, אסור מצד דין גזל, ואין בת החודשי שלך בכדי להתיר דבר זה, שכן הת החודשי בקושי מספיק לכל הדברים הניתנים לך בישיבה.
שאלה: סוכה תחת האילן: אנחנו רוצים לבנות סוכה בחצר שלנו, אך יש עצי אורן גדולי בחצר. עכשיו יש איזור שבו העצים פחות דומיננטיים, והענפים שלהם דיי גבוהים ( בין 3-4 מטר). האם יש שיעור לגובה הענפים?
תשובה: לא משנה מה הגובה. ענפי עצים המסוככים מעל לסוכה פוסלים אותה.
שאלה: מתי בדיוק מסתיימת שנת השמיטה לפירות ולירקות: מתי בדיוק מסתיימת שנת השמיטה לעניין פירות ולעניין ירקות, כלומר, החל מאיזה תאריך מותר לקנות פירות או ירקות טריים ללא חשש שמיטה?
תשובה: רוב הירקות מותרים לאחר חנוכה תשס"ט, אמנם יש ירקות שמותרים קודם, ואלו ביחוד חסה, צנונית, שגידולם קצר מאד. יש ירקות שאסורים גם אחר חנוכה שהרי בודאי שנלקטו בשביעית (גזר, תפו"א בצל). הפירות כולם קדושים בקדושת שביעית עד הקיץ תשס"ט. בברכת התורה והארץ הרב יהודה הלוי עמיחי
שאלה: יום כיפור : מה זה:תשר"ת,תש"ת,תר"ת.מה מניין התקיעות בר"ה?
תשובה: תשר"ת - תקיעה, שברים תרועה, תקיעה. תש"ת - תקיעה, שברים, תקיעה. תר"ת - תקיעה, תרועה, תקיעה. כל אחד מהם (תקיעה, שברים או תרועה) נחשב קול ובראש השנה תוקעים בסך הכל 100 קולות.
שאלה: לעשות בשביל הקב"ה: מה אני עושה בשביל הקב"ה? מה אני עושה בשביל הקב"ה ולא בשבילי, לימוד תורה אומנם צריך ללמוד, אבל עושים את זה גם כדי לדעת וכו. ועוד דברים. מה אנו עושים או צריכים לעשות בשביל הקב"ה?
תשובה: כאשר אתה לומד תורה כדי לדעת מה רצון ד' וכדי לקיים את התורה אתה עושה את רצונו של הקב"ה. וכן התפילה וכן כל קיום המצוות כל אלו הם קיום רצון ד' וגם כל התוצאות הטובות מקיום רצון ד' הם רצונו ית'. אם כן כל זה הוא בשביל הקב"ה.
שאלה: שימוש במברשת שיניים משיער גירית: האם מותר לצחצח שיניים עם מברשת שיניים שסיביה עשויים משיער של חיה בשם גירית?
תשובה: אני לא חושב שיש טעם במברשת שיניים ומותר.
שאלה: השאלתי חפץ מזר שהלך לפני שהספקתי להחזיר: לפני כחצי שנה עשיתי מבחן באוני, שכחתי להביא כלי כתיבה, ביקשתי מתלמיד שישב לידי (לא לומד איתי באותו קורס, היו מספר מבחנים באותו חדר) עט. העט היה כמעט גמור. התלמיד יצא לפני שסיימתי ואיני יודעת איך להשיג אותו. מה עלי לעשות?
תשובה: אונס רחמנא פטריה. יש להניח שאנשים מוותרים על זה והוא נתן לך את זה במתנה.
שאלה: לבישת כאפיה: האם לפי היהדות מותר ללבוש כאפיה של ערבים?
תשובה: בתור חיקוי ר אבל יהודי לא צריך ללבוש לבוש של גויים.
שאלה: קריאה בתורה לציבור על ידי גוי מצד אימו : האם גוי מצד אימו, אביו יהודי והבחור התחנך כיהודי יכול לעלות לתורה ואף לקרוא?
תשובה: הגדרת נכון: "גוי מצד אמו" - מי שנולד לגויה הרי הוא גוי לכל דבר, גם אם אביו יהודי וגם אם התחנך כיהודי, וממילא אינו יכול לעלות לתורה וכו'. אם ברצונו להמשיך את חייו כיהודי עליו לגשת לבית הדין לקבלת הנחיות.
שאלה: האם הכוס נטרפה? : שפכתי מים רותחים מהמיחם לכוס זכוכית יבשה, ולאחר מכן ראיתי שבתוך הכוס היה חרק קטן. האם הכוס נטרפה?
תשובה: לא, זכוכית אינה בולעת ובודאי לא ע"י עירוי.
שאלה: מי חיבר את התפילה?: אני נוהגת ללכת ברה"ש ויום כיפור לבית כנסת ועלתה לי השאלה מי בכלל חיבר כתב את התפילות? לפי מה שראיתי במחזור יש קטעים שמיוחסים לאנשים מסויימים, אבל הרוב לא. ניסיתי גם למצוא באינטרנט חומר והבנתי שחלק מיוחס לאברהם אבינו. האם בכלל יודעים מי חיבר את התפילה? האם זה בן אדם אחד או שזו אסופה שנתקבצה במרוצת הדורות, ואם כן, מי החליט איזה חומר "נכנס" לתפילה? האם כל קהילה בגלות יכלה להוסיף לעצמה חומר או שהתפילה "נסגרה" בזמן מסויים ואח"כ לא הותרו שינויים?
תשובה: מצוות תפילה מן התורה אינה כוללת נוסח מיוחד, אלא כל אחד היה עומד לפני ריבונו של עולם ומביע את רחשי ליבו אות משאלותיו. בתקופת הבית השני אנשי כנסת הגדולה תיקנו חובת תפילה שלוש פעמים ביום וגם קבעו נוסח קבוע לתפילה, שכלל את קריאת שמע וברכותיה ואת תפילת שמונה-עשרה (למעט ברכת על המינים שנוספה ביבנה, מאוחר יותר) ועוד. במשך השנים נוספו קטעים נוספים לתפילה על ידי גדולי ישראל, ובמשך הזמן התקבע נוסח התפילה. אולם למרות שנוסח התפילה נקבע, במשך הדורות המשיכו חכמים לחבר תפילות ופיוטים למועדים או לזכר אירועים שאירעו, וכך נוספו לתפילה קטעים שונים, כמו התפילות על הרוגי הפרעות המסעי הצלב, או בפרעות ת"ח-ת"ט, ועד הוספת התפילה ל המדינה ול חיילי צה"ל בדורנו. את עיקר נוסח התפילה אין לשנות. ואסור לאדם לחרוג ממטבע שטבעו חכמים בתפילה ובברכות, אבל מותר להוסיף תחינות ובקשות או תפילות במקומות מסויימים בתפילה, בהם זה לא נחשב להפסק. ואכן מצאנו שבמקומות שונים הוסיפי קטעי תפילה שונים.
שאלה: פירות וירקות לחג: לגבי פירות וירקות בשנה הנוכחית, היכן ניתן למצוא רשימה של פירות וירקות עם הזמן בו ניתן כבר לקנות כל ירק ופרי, ללא חשש שמיטה (כלומר שנזרעו, נקטפו וכו בשמיטה ו או שהם צריכים היתר מכירה)
תשובה: כל הפירות הם בקדושת שביעית, כך שאין צורך ברשימה, אלא שיש צורך לשעת הביעור, וזה נמצא בספר קטיף שביעית. לגבי הירקות אפשר להשתמש בלוח שבקטיף שביעית, וכל ירק שבשביעית חל בו איסור ספיחים הרי שאפשר לקנות כבר השנה תשס"ט ללא הקפדה על דיני שביעית. סתם ירקות אפשר לקנות רק אחרי חנוכה. ירקות שידוע שנלקטו בשביעית (גזר, תפו,א בצל) אפשר לקנות רק בתקופה שחל בהם איסור ספיחים שנה שעברה. בברכת התורה והארץ הרב יהודה הלוי עמיחי
שאלה: רופאת שיניים לגבר: לכבוד מו"ר הרב אריאל שליט"א. שמעתי בשם הרב שליט"א שאסור ללכת לרופאת שיניים בשל בעיות צניעות. האם דין זה חל גם כאשר הפרשי הת משמעותיים? (יצוין שהרופאה כמעט ולא נוגעת במטופל)
תשובה: לא אמרתי שאסור אלא שעדיף לכתחילה שרופא גבר יטפל בגברים ורופאה בנשים.
שאלה: לפני עיוור לא תתן מכשול: 1.האם למכור חלב נוכרי זה לא תתן לעיוור מכשול? (אם אפשר גם הסבר למה, במידה וכן או לא) 2. האם למכור ליהודי סכין גילוח זה לא תתן לעיור מיכשול? (אם אפשר גם הסבר למה במידה וכן או לא)
תשובה: בשני המקרים אין איסור של לפני עיור והטעם הוא שכל מה שהוא יכול לקנות ולהשיג במקום אחר אין בזה איסור של לפני עיור. ומה גם שהאדם יכול להשתמש בדברים אלו למטרות אחרות שאינם של איסור.
שאלה: כשרות מוצקי חלב: האם מותר לאכול מוצר שבמרכיביו מופיע המוצר: "אבקת מי גבינה (מוצקי חלב נוכרי)"- האם זה בגדר אבקת חלב נוכרי או חלב נוכרי?
תשובה: צריך הכשר מיוחד. ואם יש הכשר לאוכלי אבקת חלב נכרי, מותר.
שאלה: שיחות בשולחן שבת: אני ואחיי גרים מחוץ לבית הורינו. אימי מאוד דתיה ואנחנו חילוניים. בערב שבת אנחנו מתארחים אצל הורינו לאחר שלא נפגשנו כל השבוע. אימי אוסרת עלינו לדבר על שום נושא פרט לדת, פרשת השבוע, שבת וכו. אם אנחנו מדברים על משהו אחר היא רבה איתנו או מתחילה לבכות. הדבר גורם צער רב ואבי ואנו הילדים במצוקה. האם זה חטא לדבר על דברי חולין בשולחן שבת, ואם כן, האם זה מדרבנן? אנו שוקלים לא להתארח בשבת, על אף שאלו המפגשים היחידים של המשפחה, בגלל האווירה האחורה שגוררת ריב אחריה.
תשובה: מותר לדבר סביב שולחן השבת דברי חולין, כלומר, לספר על מה שארע במשך השבוע, ולדבר כפי שמקובל בין אחים על נושאים שונים. כמובן שנהוג לא לדבר רק על דברי חולין, אלא לומר גם דברים של קדושה ולדבר על פרשת השבוע. אולם לא השאלה ההלכתית כאן היא החשובה אלא ההרגשה של אמך. וכיון שחשוב לה מאוד ששולחן השבת יהיה כולו סביב נושאים של קודש. ראוי לכבד אותה לעשות כרצונה. (כמו שהיית מצפה שגם ילדיך יכבדו אותך ויעשו כרצונך). וגדולה מצוות כיבוד אב ואם. מצד שני אי אפשר לכפות עליכם לדבר רק על פרשת השבוע לכל אורך המפגש. ולכן עצתי היא שתנהיגו במפגשים כאלה, לחלק את המפגש לשניים. את חלקו הראשון תעשו סביב השולחן, ותדברו בו דברים הנעימים גם לאימכם. לאחר סיום הארוחה (המנה המרכזית) תעברו לסלון ושם תאכלו את המנה האחרונה, ושם תוכלו לדבר כל מה שתרצו, ומבלי לפגוע באוירת שולחן השבת שכל כך חשובה לאימך. ומה טוב אם סידור זה יעשה בהסכמה מראש שלכם עם האמא. מכל אופן, לא כדאי לבטל את המפגשים המשפחתיים, החשובים גם לכם וגם להוריכם. וכדאי להתאמץ כדי שכולם (כולל האם) יהיו מרוצים. שבת
שאלה: התארחות אצל משפחה שנוהגת אחרת בסוכה: אני עומד להתארח אצל משפחה אשכנזית אשר בונה סוכה עם דפנות מבד מתוח, לשיטתם כל שלא זז 3 טפחים זה כשר. האם אני יוצא ידי חובה אם אני נוהג לפי השו"ע או שמא זה בעיה ולא אוכל לצאת ידי חובה?
תשובה: אם הדפנות קשורות היטב מכל הצדדים כולל למטה ואין ריוח גדול יותר מ-23 ס"מ בין הקרקע לדפנות הסוכה כשרה.
שאלה: אקליפטוס ל"ערבי נחל": בספר "ארחות פתחיה" מביא הרב נריה בשם אביו שעץ האקליפטוס יהיה כשר למצוות ערבה היות ויש בו את שלשת התנאים המוזכרים בברייתא (עלה האקליפטוס משוך וחלק וקנה שלו אדום). בסופו של ענין מסיק שם להתיר אקליפטוס. 1. האם ישנם פוסקים נוספים שדנו להכשיר אקליפטוס? 2. האם יהיה נכון להשתמש באקליפטוס מצד לא תתגודדו? 3. בשעת הדחק אפשר להשתמש?
תשובה: לערבה יש מסורת. האקליפטוס הוא עץ חדש שהגיע מאוסטרליה מעולם לא נטלוהו לערבה.
שאלה: בניית ציפורניים: כאשר יש ציפורניים בנויות, נוצר תוך כמה ימים רווח בין הקצה התחתון של הציפורן הבנויה לקצה העור שממנו מתחילה הציפורן האמיתית, כיוון שהציפורן גודלת. נשים נוהגות ללכת מידי פעם למילוי הרווח הזה בחומר, כך שהציפורן שוב נראית שלמה אחר כך. האם יש בעיה לטבול עם הרווח הזה, כיוון שהציפורן הבנויה לא מכסה את כל האמיתית? זאת אומרת, האם צריך לעשות מילוי כל פעם לפני הטבילה?
תשובה: אין לטבול כשיש רווח בין הציפורן והתוספת. וכמו כן יש להקפיד לנקות היטב לפני הטבילה.
שאלה: ציצית צמר מתחת לחולצת פשתן: 1. הבנתי שהרמ"א אוסר ללבוש מעיל על מעיל (כותנה ופשתן) מכיוון שאי אפשר להוריד את התחתון בלי להוריד את השני (וכמו"כ בגרביים). האם מותר יהיה ללבוש חולצה של פשתן כאשר מתחת ציצית צמר ומעל טלית צמר? לכאורה את הציצית ניתן להוציא גם בלי להוריד את החולצה וגם את החולצה אפשר בד"כ (אם כי לא בנוחות כ"כ) להוריד כאשר הטלית עליי והדבר לא כמו הגרבים ששם ממש אי אפשר. 2. האם אין חשש שסיבים קטנים יתערבבו אחד בשני מסוג אחד לחברו (סיבים מהציצית על החולצה)?
תשובה: 1. אם אפשר להוציא את הבגד גם בלי להוריד את הבגד שמעליו, לא נראה שצריך להחמיר. 2. לא צריך לחשוש לזה.
שאלה: עציץ עגבניות שרי בשנת שמיטה: לפני שלושה חודשים קניתי עציץ ממשתלה. העציץ הוא של עגבניות שרי. כשקניתי אותו היו בו כבר 5 עגבניות קטנות שעוד לא הבשילו. אני לא יודע מתי שתלו אותו בעציץ. בכל אופן, שמתי אותו במדרגות ליד דלת הבית, מתחת לגגון שיש בסמוך לדלת. המדרגות כ-40 ס"מ מעל הקרקע. האם יש איזו שהיא בעיה במה שעשיתי והאם הפירות מותרים?
תשובה: כנראה שהשתיל נעשה בשביעית, ועל כן לדעת הרמב"ם בשמינית הדבר מותר, ואילו לראב"ד הדבר אסור (רמב"ם שמיטה ויובל פ"ד הטו). אולם גם לשיטת הרמב"ם יש שמתירים רק מחנוכה ואילך, ועל כן נראה שאין לאכול את העגבניות הללו אלא מחנוכה. אולם מאידך אם המשתלה הייתה בבית אפשר להקל מעט, ועל כן נראה לי שלכתחילה לא לאכול מהעגבניות אלא מחנוכה. בברכת התורה והארץ הרב יהודה הלוי עמיחי
שאלה: יום הולדת בשנת אבל: אבא שלי בשנת אבל ושבוע הבא יש לו יום הולדת בתאריך העברי. האם מותר לשים בבית בלונים ולעשות סתם משהו קטן עם חטיפים ודברים כאלה, והאם מותר לקנות לו מתנה?
תשובה: מתנה זו בעיה כי זה דבר חדש אבל לבוא אליו ולאכול ממתקים מותר.
שאלה: סוכה הקשורה למעקה: סוכה הקשורה למעקה של מרפסת. האם לשיטת החזון איש יש בזה דין של מעמיד דמעמיד מדובר שהמעקה ממתכת, והאם בכלל מתכת המחוברת לקרקע מקבלת טומאה?
תשובה: החזון איש לא התיחס כלל לדפנות אלא למעמידי הסכך בלבד. מי שמפרש את דבריו שגם אם יש בדפנות דבר המקבל טומאה הוא נחשב למעמיד של הסכך אומר סברה משלו אולם אין ליחסה לחזו"א ואין לחוש לה כלל. מה גם שכל דין המעמיד לא מוסכם בין הפוסקים. הבעיה אינה הטומאה אלא פסולו של המעמיד לסכך.
שאלה: חול המועד סוכות: אמא שלי עובדת בגן ילדים חילוני. הגננת שם שאלה את אמא שלי שאלה שניסיתי לחפש תשובה ולא מצאתי. למה יושבים בסוכה שיבעה ימים ולא פחות או יותר, מה המשמעות של שבוע?
תשובה: נאמר בתורה (ויקרא כג, מב) "בסכת תשבו שבעת ימים". לכן קודם צריך לדעת שזהו ציווי התורה לשבת בסוכה שבעת ימים. אמנם ישנם כמה טעמים במדרשים המסבירים את ענין שבעת הימים, אכתוב לך רק אחת מהם והוא שהסוכה רומזת על חיי העולם הזה הארעי, ושבעת הימים רומזים על שבעים שנה שהאדם בדרך כלל חי בעולם הזה.
שאלה: לישון בסוכה לפני החג: האם מותר לישון בסוכה לפני חג סוכות, ולמה?
תשובה: מותר. אחרי סוכות יש בעיה היות ולפני כן היה חג.
שאלה: בניית סוכה: א.הנחנו את הקרשים שמחזיקים את הסכך לפני הדפנות ואז שמנו דפנות ואחרי זה סכך. האם יש בזה בעיה של "תעשה ולא מן העשוי"? ב. אם רק חיזקנו את הדפנות לאחר ששמנו את הסכך, האם הסוכה כשרה?
תשובה: א. לא, כיון שאת הדפנות הנחתם לפני הסכך עצמו. ב. אם הדפנות כבר עמדו ויכלו לעמוד בפני עצמם, אין בכך כל בעיה שאחרי הנחת הסכך חיזקתם יותר את הדפנות, אבל אם הדפנות לא יכלו לעמוד בפני עצמם, ורק לאחר שהנחתם את הסכך חיזקתם את הדפנות שיוכלו לעמוד אסור.
שאלה: כוזרי בהוצאת "עם הספר": האם מותר לקנות את ספר הכוזרי מסדרת "עם הספר" בהוצאת ידיעות אחרונות?
תשובה: אני מניח שלא שינו שום דבר, אז אין בעיה. הם לא מסיונרים ולא פושעי ישראל.
שאלה: מנהג מסיבת אמנים: לאחרונה רווח מנהג, בעיקר בקרב נשים, לערוך "מסיבת אמנים", בה מביאים מאכלים שונים, בסבב אשה מברכת על אחד המאכלים וכולן עונות אמן. 1. האם יש ענין במסיבות כאלה? 2.האם אין בעיה של "ברכה שאינה צריכה"?
תשובה: 1. אני לא יודע מאיפה הגיע העניין הזה. הנצי"ב אומר בפירושו לתורה "ולא תתורו אחרי לבבכם ואחרי עיניכם" פשוטו של מקרא מדבר, כמו שח אומרים, עין רואה, הלב חומד וכלי המעשה מבצעים. הבנה שניה, לא לנסות לסלול דרכים חדשות ר עבודת ה'. אם זה לא מופיע בח יש להיזהר מזה. אני לא שמעתי שיש בח סעודת אמנים. 2. עדיף שאחד יברך ויוציא ידי חובה את כולם, ברוב עם הדרת מלך. בעיני זה לא נראה.
שאלה: בשמים באתרוג של שמיטה: יש נוהגים לתקוע ציפורני בשמים רבים באתרוג לאחר סוכות ולהשתמש בו אח"כ לבשמים בהבדלה. האם מותר לעשות זאת באתרוג של שמיטה?
תשובה: נראה לי שאסור, שהרי זה מפסיד את האתרוג וגורם לו לפציעה. בברכת התורה והארץ הרב יהודה הלוי עמיחי
שאלה: רצועות חבל כלבוד: האם חבלים כשרים כרצועות "לבוד" בסוכה, והאם צריך שיהיה לרצועות רוחב מסוים?
תשובה: כן. אפשר לעשות לבוד בסוכה ע"י חבלים, ואפ' חוט ברוחב כל שהוא מספיק לדין לבוד.
שאלה: מלאכות בחול המועד: האם מותר לסרוג בחול המועד? יש הבדל אם זה סריגה של כיפה או של סתם דברים אחרים? האם מותר לרקום או לצייר? אשמח אם תוכל להביא בבקשה מקור כדי שאוכל גם ללמוד בעצמי.
תשובה: יש בעיה לסרוג בחול המועד וכן לעשות ריקמה וכד'. זה מלכת אומנות ואין לעשות את זה בחול המועד. זה כתוב בשולחן ערוך הלכות חול המועד.
שאלה: כתיבה בחול המועד: בישיבה אני לומד כל יום תנ"ך ומסכם את הפרק בכתב על התנ"ך עצמו, וכן אני לומד הלכות ומסכם אותם בדף. מותר לי לעשות כן גם בחוה"מ? כי אם אני לא יסכם אז אני ישכח. או שמצד שני עדיף לי בכלל לא ללמוד בשבוע הזה דברים שאני מסכם אותם בד"כ, למרות שזה יבטל אותי מללמוד קצת? וכן האם מותר לשמוע שיעור ולסכם אותו בכתב? ( אם אני לא מסכם אז אני לא ישמע כלל).
תשובה: בחול המועד מותר לכתוב דבר האבד לכן בכגון זה חשיב דבר האבד ומותר לכתוב ע"מ ללמוד תורה.
שאלה: הלכות סוכה: הרב ענה לשואלים באתר שאילן המיצל מעל סוכה פוסל אותה בכל אופן. מדוע הרב לא מתיחס לחילוקים המבוארים בסימן תרכו, למשל אם האילן חמתו מרובה מצילתו ובאופן שגם לאחר שנקזז מסכך הסוכה את הענפים הנמצאים מתחת לאילן עדיין תהיה צילתה מרובה מחמתה הסוכה כשרה?
תשובה: האתר אינו מקום לפירוט מפורט.
שאלה: מגבות בשר וחלב: האם יש בעיה לכבס מגבת שמיועדת לחלב ומגבת שמיועדת לבשר יחד?
תשובה: אין בזה בעיה. זה מתערב במי סבון ולא נבלע בזה טעם.
שאלה: לימוד משניות וקדיש לניספים בשואה: בימי ילדותי היו לי ברוטרדם שבהולנד הרבה חברים. באחד הימים עשיתי הסכם עם אחד מהם: נעזור אחד לשני! לצערי העמוק רובם ניספו באושוויץ או בסוביבור עם משפחותיהם. אינני יכול לשכוח אותם, אני חושב עליהם יום-יום. לפני שנים אחדות אמרתי לעצמי: הבטחתי לעזור לו, ומה אני עושה למענו?! מאז אני לומד כל יום, אחרי תפילת שחרית, מספר משניות לעילוי נשמותיהם, הטהורות והקדושות. (לא רק עבורו אלא עבור כולם ועבור משפחותיהם.). ידועים לי התאריכים בהם הם נרצחו. באותם ימים אני אומר "קדיש" ומביא כיבוד ללומדים שיעורים בבית-הכנסת, עם בקשה שהלימוד יהיה לעילוי נשמותיהם 1. אם יש להם תועלת מכל זה ואם כן, מהי? 2. אם התשובה: כן, אז האם הם יודעים מי לומד עבורם? 3. האם זוכרים אותי בתור חבר בילדותם?
תשובה: 1. יש להם תועלת מהלימוד שלך. כיון שאתה לומד לעילוי נשמתם נשמתן מתעלה במרומים. 2. הם יודעים שאתה לומד עבורם. 3. הם זוכרים אותך. 4. טוב אתה עושה שאתה לומד לעילוי נשמתם.
שאלה: חיוב סוכה לחולה: אני מאושפז במחלקה פסיכיאטרית, אך הבעיה שלי לא מונעת ממני לשבת בסוכה. האם דיני כיושב בית וחייב בסוכה, או כהולך דרכים ופטור?
תשובה: אם אתה מסוגל לשבת בסוכה אתה חייב בסוכה. עליך לדרוש מביה"ח שידאגו לסוכה כשרה.
שאלה: תכלת ראדזין - קלא אילן?: האם בלבישת ציצית ראדזין יש בעיה של קלא אילן, שהרי אומרים כיום שהתכלת האמיתית אחרת?
תשובה: אני חושב שיש בזה בעיה, כי לפי הזיהוי שבדקו האנשים החשובים, כמו הד"ר ישראל זיידלמן ועוד כמה רבנים בתחום הזה, הארגמון קהה הקוצים הוא החילזון שממנו הפיקו בדורות הקודמים את צבע התכלת. לכן אני חושב שצריך להקפיד דווקא על ארגמון קהה הקוצים. הזיהוי הזה הוא, אפשר לומר, וודאי לפי מיטב ידיעתנו בתקופה הזאת.
שאלה: גאולה ובית המקדש: יש ברצוני לשאולך שאלה אשר לא כ"כ מובנת לי, לאחר דיבור עם רב נים-קיבלתי תשובה אבל משום מה לא כ"כ הבנתי אותה. מה יהיה לאחר מלחמת גוג ומגוג, כשהמשיח מגיע ותוקע בשופר הוא מעיר את המתים, בית המקדש יורד מוכן מאש אבל האם יהיו חיי נצח על האדמה (כבני אדם)? כי הרי לא סתם יירד בית המקדש והרי גם לא הגיוני שהמשיח יתקע בשופר ויעיר מתים לחינם, שכן אם הוא מעיר מתים ויורד בית מקדש, משמע יש פה חיים על האדמה. השאלה היא, האם זה חיי נצח?
תשובה: את הנבואות על בוא הגאולה אין אנו יודעים לפרש באופן מוחלט, אלא רק לשער מהו פתרונן, וכבר כתב רבנו הרמב"ם כי את דברי הנביאים אין אנו מבינים במלואם "וכל הדברים האלו וכיוצא בהם לא ידע אדם איך יהיו עד שיהיו, שדברים סתומים הן אצל הנביאים, גם החכמים אין להם קבלה בדברים אלו.", ובעיקר אין אנו יודעים מהו משל ומהי נבואה שתתקיים כפשוטה. והנבואות על אחרית הימים ומלחמת גוג ומגוג יכול להיות שכבר נתקיים בשואה או באירוע אחר, ויתכן שאינו אלא משל. ויתכן שעדיין הוא לפנינו. מכל מקום ודאי שלא ניתן לתאר את ימות המשיח בצורה כל כך ודאית, ואין אנו יודעים כיצד יתקיימו הדברים. מכל מקום אנו בטוחים שיתקיימו הנבואות כולם, ויחיו המתים ויבנה בית המקדש. ונחלקו רבותינו בשאלה לכמה זמן יחיו המתים, שדעת הרמב"ם שלאחר תחיית המתים שוב ימות האדם ויעבור לעולם הנשמות ושם יזכה בעונג ושכר נצחים, ודעת הרמב"ן שלאחר שיחיו המתים לא יפרדו עוד מגופם ויחיו חיים נצחיים.
שאלה: תפילת ערבית רשות: 1. האם לימוד תורה פוטר מתפילת ערבית? 2. האם חייבים להתפלל במניין בתפילת ערבית? 3. מה ניתן לעשות אם אי אפשר להתפלל מנחה בגלל עבודה ואי אפשר לעשות פעמיים ערבית?
תשובה: הגמ' במסכת ברכות מביאה מחלוקת בין אביי לרבא, שאביי סובר שתפילת ערבית חובה להתפלל כשאר התפילות, ואילו רבא סובר שאין חובה להתפלל תפילת ערבית, אלא זו רשות בלבד. הרי"ף פסק להלכה כרבא שתפילת ערבית רשות, והוסיף שכיום מתייחסים לתפילה זו כתפילת חובה רגילה, כמו שחרית ומנחה. הב"ח ביאר את כוונת הרי"ף, שגם בדורות בהם נהגו ש'תפילת ערבית רשות', אין הכוונה שמי שלא רצה או לא יכל להתפלל, לא התפלל תפלה זו, אלא הכוונה היא שאם היתה לפני האדם מצווה שהיא עוברת, כלומר: שאם לא יעשה עכשיו את המצוה הוא לא יוכל לקיימה אחר-כך, ומול זה היה לו צורך להתפלל ערבית, הרי שלא יתפלל ערבית ויעשה את המצוה הנמצאת לפניו. אולם כיום שקיבלו את התפילה הזאת כחובה, אזי אפילו אם יש לפניו מצוה שאם לא יעשה עכשיו לא יוכל עוד לקיימה לעולם,הרי שהוא חייב להתפלל ערבית ולא יעשה המצוה האחרת. לכן, אין לבטל תפילת ערבית מפני שום דבר, ואפילו אם זהו לימוד תורה, כמו שאין מבטלים תפילת שחרית או מנחה מפני לימוד תורה. וכמו שאת תפילות שחרית ומנחה צריך להתפלל במנין, כך גם את תפילת ערבית צריך להתפלל במנין. ולגבי תפילת מנחה, צריך למצוא את הזמן להתפלל אותה כראוי בזמנה, ואפילו ביחידות אם אין ברירה אחרת, וכתב הטור: "ומאד צריך להזהר בה, דאמר רב הונא: לעולם יזהר אדם בתפילת המנחה, שהרי לא נענה אליהו אלא בתפילת המנחה. והטעם: מפני שתפילת השחר זמנה ידוע בבוקר, בקומו ממטתו יתפלל מיד קודם שיהיה טרוד בעסקיו. וכן של ערב-בלילה, בבואו לביתו והוא פנוי מעסקיו. אבל של מנחה שהיא באמצע היום בעוד שהוא טרוד בעסקיו, צריך לשים אל ליבו ולפנות מכל עסקיו ולהתפלל אותה, ואם עשה כן שכרו הרבה מאוד". וכתב ה'פלא יועץ', שהמקפיד בתפילת מנחה ומתפלל אותה בציבור, נבחן בכך אהבתו לבוראו. לכן, יש להתפלל תפילת מנחה בזמנה, ושכר המתפלל על אף עבודתו גדול מאוד. (מקורות: מס' ברכות כז: וברי"ף שם יט. וברא"ש פ"ד סי' ב, טור סי' רלב ורלה וב"ח שם, משנ"ב סי' צ ס"ק נב, פסקי תשובות ח"ב סי' רלב אות א) הרב אלחנן לוין
שאלה: לגעת בחיות טמאות: שאלה חשובה מאוד שעולה הרבה בויכוחים. מותר לגעת בחיות כמו חתולים וכלבים? ראיתי כאלה שאומרים שכן וכאלה שלא, מה ההלכה הספרדית אומרת על כך, ומה הקלקול בנגיעה בחיה טמאה?
תשובה: אינני רואה איסור מפורש לגעת בכלבים או בכל בעלי חיים טמאים, אולם ודאי שמי שרוצה להתקדש צריך להמנע מכך. ומה גם שבכל נגיעה יש ליטול ידים לצורך דבר שבקדושה וכדו', וקשה מאוד להקפיד על כך.
שאלה: וזאת הברכה פסוק ב: קראתי מספר פירושים אבל עדיין המילה "משעיר" לא לגמרי מובנת לי בפרשת השבוע, הבנתי שלא כמו בני עשו שלא הסכימו לקבל את התורה, לנו כן היתה "זריחה" אז מה המשמעות המדויקת של "משעיר"? מראש
תשובה: שעיר זהו שם הארץ של בני עשו. בברכת התורה, WWW.Yeshiva.org.il
שאלה: מעין שלוש במקום או לוותר לאדם מבוגר: מקרה שאירע ולא ידעתי כיצד לנהוג: סיימתי לאכול מזונות באוטובוס ולפני שהספקתי לברך עלה איש מבוגר ולא היה לו מקום ישיבה. האם במקרה כזה מותר לברך בכל זאת ברכת "מעין שלש" בעמידה על מנת שלא יעמוד עד שאסיים לברך או האם יש קדימות מסוימת לאחת המצוות?
תשובה: יש קדימה, עדיף שתברכי בעמידה ותתני לאיש המבוגר לשבת, שזו מצווה דאורייתא של "והדרת פני זקן".
שאלה: כתיבה בחול המועד: אני כותבת את מה שאני צריכה לעשות ברשימת מטלות וכו, כדי שלא "אלך לאיבוד", האם מותר בחוה"מ ואיך? האם קניין רוחני נחשב לדבר האבד לדוג שיר בפתאום עולה לי? בכלל אני משתמשת הרבה בכתיבה ביומיום והמחשבה על כך שאסור לי לכתוב שמונה ימים עושה לי רע. האם דברים שהם לא הכנה למשהו שאני צריכה לעשות אחרי סוכות זה מותר?
תשובה: מותר לכתוב כל דבר שעלולים לשכוח אותו אם לא יכתבו אותו מיד. כתיבה במחשב מותרת כשם שנכתבת תשובה זו אולם אין להדפיסה או להעבירה לדיסק מיוחד.
שאלה: נר הבדלה: האם ניתן להשתמש בנר לשם הבדלה, כאשר הינו עשוי ממקשה אחת, וממנו צצות שלוש פתילות (לא נרות השזורים זה בזה)?
תשובה: כתב השולחן-ערוך: "מצוה מן המובחר לברך על אבוקה", והוסיף הרמ"א: "ונר שיש לו שתי פתילות מקרי (-נקרא) אבוקה". כוונת הרמ"א היא לנר של שמן שיש לו שתי פיות, ואם השלהבות מגיעות אחת לשניה, הרי זה נקרא אבוקה. הוסיף ה'משנה ברורה', שאם קלע כמה פתילות ביחד והדליקן, אין זה נקרא אבוקה. אולם אם יש שעוה המפרידה בין הפתילות, והשלהבות נוגעות זו בזו, הרי זה בכלל אבוקה. (מקורות: שו"ע או"ח סי' רצח סעי' ב ובמשנ"ב ס"ק ח, שש"כ ח"ב פר' סא סעי' כה) הרב אלחנן לוין